Daily View 15.09.2021
15 กันยายน 2564

ปัจจัยต่างประเทศ รายงานตัวเลขเงินเฟ้อ ดัชนี CPI ปรับตัวขึ้น 5.3% ในเดือนส.ค. ต่ำกว่าที่นักวิเคราะห์คาดการณ์ที่ระดับ 5.4% เล็กน้อย หลังตัวเลขดังกล่าวพุ่งขึ้น 5.4% ในเดือนก.ค. โดย reaction ตลาดที่เกิดขึ้น อัตราผลตอบแทนพันธบัตรรัฐบาลสหรัฐอายุ 10 ปี ร่วงลงสู่ระดับ 1.31% ขณะที่อัตราผลตอบแทนพันธบัตรรัฐบาลอายุ 30 ปี ปรับตัวลงสู่ระดับ 1.89% ส่วนตัวเลขความคาดหวังเงินเฟ้อ 10Y-Breakeven Inflation ปรับตัวลงมาเล็กน้อยมาอยู่ที่ 2.33% จาก 2.37% ในวันก่อน  เงินเฟ้อที่ออกมาใกล้เคียงที่คาดช่วยลดความกังวลของนักลงทุนต่อความเสี่ยงที่ Fed จะ Tapering เร็วกว่าคาดหรือความเสี่ยงประเด็นการเกิด stagflation ที่ตลาดเริ่มหันมากังวลกันมากขึ้น อย่างไรก็ตามจากสภาพตลาดแรงงานที่ฟื้นตัวต่อเนื่อง รวมถึงการขาดแคลนสินค้าต้นน้ำจากปัญหา supply disruption ยังเป็นแรงกดดันให้เงินเฟ้อจะยังทรงตัวระดับสูงต่อไปอีกสักพัก ทั้งนี้ไม่ว่า Fed จะส่งสัญญาณ Tapering ชัดเจนในการประชุม FOMC สัปดาห์หน้าหรือไม่ เรายังคาดว่า Fed จะเริ่มทำ QE Tapering ในการประชุมเดือนพ.ย.นี้ โดยการที่ Fed สื่อสารออกมาได้ค่อนข้างดีตลอดช่วงเวลาที่ผ่านมาทำให้เราเชื่อว่าพอ Fed เริ่มทำ Tapering จริงขึ้นมาจะไม่ทำให้ตลาดมีความผันผวนมากนัก อย่างไรก็ตามจากการที่ตลาดหุ้นสหรัฐฯปรับตัวขึ้นมาอย่างต่อเนื่องในปีนี้ โดยตั้งแต่ต้นปีที่ผ่านมาดัชนี S&P500 ปรับตัวลงมากที่สุด (Maximum Drawdowns) เพียง -4.2% เท่านั้น เรียกได้ว่ายังไม่ได้มีการปรับฐานแรงเกิดขึ้น ซึ่งหากเราดูจากสถิติย้อนหลังตั้งแต่ปี 1951-2020 (70ปี) จะพบว่าโดยเฉลี่ยแล้วดัชนี S&P500 จะมีการปรับฐานระดับ -5% เกิดขึ้นประมาณ 3-4 ครั้งต่อปี การปรับฐานระดับ -10% จะเกิดขึ้นประมาณ 1 ครั้งต่อปี และการปรับฐานระดับ -20% จะเกิดขึ้นประมาณ 0.5 ครั้งต่อปี โดยในอดีตมีเพียง 7 จาก 70 ปีที่ดัชนีสามารถวิ่งขึ้นต่อเนื่องโดยไม่มีการปรับฐานระดับมากกว่า -5% เลยตลอดทั้งปี ซึ่งปีนี้จะเกิดขึ้นอีกหรือไม่ไม่มีใครทราบ แต่เราก็ให้ข้อมูลเพื่อให้นักลงทุนไม่ประมาทและพร้อมรับสำหรับตลาดที่อาจมีความผันผวนมากขึ้นในระยะข้างหน้า ซึ่งถ้าหากเกิดการปรับฐานเกิดขึ้น เรามองเป็นโอกาสในการทยอยสะสมลงทุนในสินทรัพย์เสี่ยง จากปัจจัยที่ยังสนับสนุน 1) วัฏจักรเศรษฐกิจที่กำลังเปลี่ยนผ่านจาก recovery stage สู่ mid cycle ซึ่งหุ้นจะยังปรับตัวขึ้นได้  2) แนวโน้มกำไรที่ยังเติบโตต่อในอีกสองปีข้างหน้า (consensus US EPS growth 8-9% ในปี 2022-23 ข้อมูลจาก FactSet) ถึงแม้ว่าจะเติบโตในอัตราที่ชะลอลงก็ตาม 3) สภาวะ “TINA” (There is no alternative) ที่การลงทุนในสินทรัพย์เสี่ยงยังให้ผลตอบแทนเทียบความเสี่ยงน่าสนใจกว่าการลงทุนในตราสารหนี้หรือสินทรัพย์ปลอดภัยอื่นๆ ทำให้จะมีแรงซื้อกลับมาเข้ามาในสินทรัพย์เสี่ยงเวลาเกิดการเทขาย ขณะที่ปัจจัยที่ต้องติดตามและอาจเป็นเหตุให้ตลาดเลือกปรับฐานได้แก่ ตัวเลขเศรษฐกิจสำคัญอย่าง ตัวเลขเงินเฟ้อ, ตัวเลขเกี่ยวกับการจ้างงาน, QE Tapering, สถาณการณ์การแพร่ระบาดโควิดสายพันธุ์เดลต้าทั้งในสหรัฐฯและจีน, การเมืองระหว่างประเทศโดยเฉพาะในสหรัฐฯและจีน, การผลักดันร่างนโยบายทางการคลังสหรัฐฯ รวมถึงแผนการปรับขึ้นภาษีบุคคลและนิติบุคคล
มุมมองตลาดหุ้น/ กลยุทธ์การลงทุน วันนี้คาด SET 1610-1625   หุ้นแนะนำ KCE, BAM
1) KCE (ราคาพื้นฐาน 100.00 บาท)  รายได้และกำไรคาดว่าจะยังเติบโตแข็งแกร่งจากความต้องการของลูกค้าที่เข้ามาต่อเนื่องใน 3Q21 และจะเติบโตก้าวกระโดดใน 4Q21 จากการเพิ่มกำลังการผลิตใหม่ ขณะที่ค่าเงินบาทกลับมาแข็งค่าเทียบดอลลาร์ค่อนข้างเร็วและแรงในปัจจุบันกดดันราคาหุ้นระยะสั้น อย่างไรก็ตามเรามองว่าเป็นโอกาสในการทยอยเข้าสะสมลงทุน2) BAM (ราคาพื้นฐาน 22.00 บาท) รายงานกำไร 2Q21 ดีกว่าที่เราและตลาดคาด 7%/18% ตามลำดับ และคาดว่าผลการดำเนินงานจะแข็งแกร่งต่อเนื่องในช่วงครึ่งปีหลัง (+71% HoH) ระดับมูลค่ายังน่าสนใจ P/BV 1.44 เท่าถูกกว่าในกลุ่มและเป็นหุ้นที่จะได้ประโยชน์จากการกลับมาเปิดเมือง
รายงานตัวเลขเศรษฐกิจ 
วันพุธ ติดตาม ดัชนีราคาบ้านของจีนเดือน ส.ค. คาด +4.6% YoY ดัชนีผลผลิตภาคอุตสาหกรรมของจีนเดือน ส.ค. คาด 5.8% YoY ดัชนีการลงทุนในสินทรัพย์ถาวรของจีนใน 8M21 คาด +9.5% YoY ตัวเลข Retail sales ของจีนเดือน ส.ค. คาด +7.5% YoY แต่ชะลอตัวลงจากเดือนก่อนที่ +8.5% YoY ตัวเลขอัตราเงินเฟ้อของอังกฤษเดือน ส.ค. คาด +0.5% MoM และ +2.9% YoY ดัชนีผลผลิตภาคอุตสาหกรรมของสหรัฐฯเดือน ส.ค. คาด +0.5% MoM และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขส่งออก และนำเข้าเดือน ส.ค. คาด +34% YoY และ +40% YoY ตามลำดับ ดัชนี Retail sales ของสหรัฐฯ เดือน ส.ค. คาด -0.7% MoM ตัวเลขการขอรับสวัสดิการว่างงานของสหรัฐฯรายสัปดาห์คาด 3.15 แสนคน และปริมาณสต๊อกน้ำมันดิบสหรัฐฯ รายสัปดาห์
วันศุกร์ ติดตาม ตัวเลข Retail sales ของอังกฤษเดือน ส.ค. คาด +0.5% MoM และตัวเลข Michigan Consumer Sentiment เบื้องต้นเดือน ก.ย. คาด +2.4% MoM เป็น 73 จุด